
DECIZIE nr. n                                                                                                                                                                                                      
                                                                                                                         din .2026  
Cu privire la aprobarea Regulamentului cu privire la organizarea, administrarea și funcționarea cimitirelor din orașul Șoldănești
	Având în vedere necesitatea stabilirii unui cadru local privind organizarea, administrarea, întreținerea și funcționarea cimitirelor de pe teritoriul orașului Șoldănești, asigurării evidenței locurilor de înhumare, respectării normelor sanitare și menținerii ordinii publice, în temeiul prevederilor art. 14 alin. (2) lit. i), art. 19 și art. 29 din Legea nr. 436/2006 privind administrația publică locală, Legii nr. 10/2009 privind supravegherea de stat a sănătății publice, Hotărârii Guvernului nr. 1072 din 22 septembrie 1998 „Cu privire la aprobarea Regulamentului cu privire la cimitire”, cu modificările ulterioare,Consiliul orășenesc Șoldănești 
DECIDE:
1.Se aprobă Regulamentul cu privire la organizarea, administrarea și funcționarea cimitirelor din orașul Șoldănești, conform anexei nr. 1, parte integrantă a prezentei decizii.
2.Se stabilește că administrarea și întreținerea cimitirelor de pe teritoriul orașului Șoldănești se realizează de către Primăria orașului Șoldănești prin persoanele responsabile desemnate prin dispoziția primarului.
3.Primarul orașului Șoldănești va asigura:
· organizarea executării prezentei decizii;
· desemnarea persoanelor responsabile de evidența locurilor de înhumare;
· ținerea Registrului de evidență a persoanelor înhumate și a locurilor rezervate;
· întreținerea și salubrizarea teritoriilor cimitirelor;
· respectarea prevederilor Regulamentului aprobat.
4.Persoanele fizice și juridice care desfășoară activități pe teritoriul cimitirelor din orașul Șoldănești sunt obligate să respecte prevederile Regulamentului aprobat prin prezenta decizie.
5.Se recomandă cetățenilor care dețin locuri de înhumare pe teritoriul cimitirelor orașului Șoldănești să asigure menținerea acestora în stare corespunzătoare de curățenie și amenajare.
6.Prezenta decizie intră în vigoare la data publicării în Registrul de stat al actelor locale.
7. Controlul asupra executării prezentei decizii se pune în sarcina comisiei consultative de specialitate „Protecția mediului, amenajarea teritoriului, construcții și transport”.

